**Informatīvais paziņojums par Aptauju**

|  |  |
| --- | --- |
| Būvdarbi | X |
| Piegāde |  |
| Pakalpojumi |  |

|  |  |
| --- | --- |
| 1. Pasūtītājs -  | SIA “Publisko aktīvu pārvaldītājs Possessor” |
| **Tālrunis -** | **-** | 67021358 | **Fakss -** | 67830363 | **E - pasts-** | info@possessor.gov.lv |

|  |  |
| --- | --- |
| 2. Paredzamā iepirkuma priekšmets -  | **SIA “Publisko aktīvu pārvaldītājs “Possessor” valdes locekļu amatu kandidātu novērtēšanas pakalpojumi** |
| **(nosaukums)** |

3. Identifikācijas numurs **– POSSESSOR/2021/87**

|  |  |
| --- | --- |
|  4. Paredzamā līgumcena EUR (bez PVN) - | **6000.00 EUR bez PVN** |
|  |

|  |  |
| --- | --- |
|  5. Kontaktpersonas informācijas saņemšanai par iepirkumu | Eva Jonāse 67021336Eva.Jonase@possessor.gov.lv |
| **(vārds, uzvārds, tālruņa numurs un e-pasta adrese)** |
| 6. Kontaktpersona informācijas saņemšanai par iepirkuma priekšmetu | Ieva Zaharāne 67013183, Ieva.Zaharane@em.gov.lv  |
|  | **(vārds, uzvārds, tālruņa numurs un e-pasta adrese)** |

**7. Piedāvājumu iesniegšanas termiņš:** - **līdz 2022.gada 4.janvāra,** **plkst.15.00, nosūtot uz e-pastu:** **piedavajumi@possessor.gov.lv****.**

|  |  |
| --- | --- |
| 8. Publicēšanas datums  |  |
| 20.12.2021.(diena/mēnesis/gads) |

Pielikumā: Iepirkuma materiāli

Apstiprināts:

Possessor iepirkuma komisijas sēdē

2021.gada 20.decembrī

ar protokolu Nr.62

**POSSESSOR/2021/87**

### **INSTRUKCIJA PRETENDENTIEM**

**“SIA “Publisko aktīvu pārvaldītājs “Possessor” valdes locekļu amatu kandidātu novērtēšanas pakalpojumi”**

**Iepirkuma identifikācijas Nr.POSSESSOR/2021/87**

**1. Iepirkuma priekšmets:** SIA “Publisko aktīvu pārvaldītājs “Possessor” valdes locekļu amatu kandidātu novērtēšanas pakalpojumu sniegšana saskaņā ar Tehnisko specifikāciju (Pielikums Nr.1).

# **2. Iepirkuma veids:** Aptauja.

**3. Līguma izpildes termiņš:** 3 (trīs) nedēļu laikā no Nominācijas komisijas uzdevuma saņemšanas.

# **4. Piedāvājumu iesniegšanas vieta, laiks un kārtība:**

# 4.1. Ievērojot epidemioloģiskās drošības pasākumus, piedāvājumu var iesniegt elektroniskā formā, parakstītu ar drošu elektronisko parakstu, kas satur laika zīmogu, un nosūtot uz e-pastu: piedavajumi@possessor.gov.lv, līdz piedāvājuma iesniegšanas termiņa beigām.

# 4.2. Pasūtītāja adrese - SIA “Publisko aktīvu pārvaldītājs Possessor” (turpmāk – Pasūtītājs), K.Valdemāra iela 31, Rīga, LV 1887.

# 4.3. Kontaktpersonas: par iepirkuma procedūru - Administratīvā departamenta iepirkumu speciāliste Eva Jonāse, e-pasts: Eva.Jonase@possessor.gov.lv, tālr.67021336; par iepirkuma priekšmetu – Ekonomikas ministrijas Personāla vadības nodaļas vadītāja Ieva Zaharāne, tālrunis 67013183, e-pasts: Ieva.Zaharane@em.gov.lv.

# 4.4. Piedāvājumu iesniegšanas termiņš: līdz **2022.gada 4.janvāra, plkst.15.00**.

4.5. Piedāvājumu atvēršana notiks 2022.gada 4.janvārī plkst.15.00 (bez ieinteresēto piegādātāju klātbūtnes).

# 4.6. Piedāvājumu, kas tiks iesniegts pēc 4.4.punktā minētā termiņa, neatvērs un tas tiks nosūtīts atpakaļ iesniedzējam.

4.7. Pēc piedāvājumu iesniegšanas termiņa beigām Pretendents nevar savu piedāvājumu grozīt.

4.8. Piedāvājuma variantus iesniegt nedrīkst.

4.9. Piedāvājumam jābūt spēkā līdz iepirkuma līguma noslēgšanai.

4.10. Piedāvājumi iesniedzami par visu iepirkuma priekšmeta apjomu.

**5. Prasības pretendentiem:**

5.1. Iepirkuma procedūrā var piedalīties fiziskā vai juridiskā persona, šādu personu apvienība jebkurā to kombinācijā, kas ir reģistrēta normatīvajos aktos noteiktajā kārtībā un kas piedāvā sniegt Tehniskajā specifikācijā noteiktajām prasībām (Pielikums Nr.1) atbilstošu pakalpojumu.

5.2. Pretendentam iepriekšējo 3 (trīs) gadu laikā (no 2019.gada līdz piedāvājumu iesniegšanai dienai) ir pieredze Tehniskajā specifikācijā (Pielikums Nr.1) minēto pakalpojumu sniegšanā līdzvērtīgā apjomā.

Piezīme: Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

**6. Iesniedzamie dokumenti:**

Pretendentam jāiesniedz šādi atlases dokumenti:

6.1. Pretendenta pieteikums dalībai iepirkumā un finanšu piedāvājums (Pieteikuma un finanšu piedāvājuma forma – Pielikums Nr.2). Piedāvājumā norāda Pretendenta nosaukumu un rekvizītus, kā arī apliecina, ka Pretendents:

• piesakās piedalīties iepirkumā “SIA “Publisko aktīvu pārvaldītājs “Possessor” valdes locekļu amatu kandidātu novērtēšanas pakalpojumi”;

• ir iepazinies ar iepirkuma instrukciju pretendentiem, Tehnisko specifikāciju un apņemas ievērot to prasības;

• atzīst sava pieteikuma un piedāvājuma spēkā esamību līdz iepirkuma komisijas lēmuma pieņemšanai, bet gadījumā, ja tiek atzīts par uzvarētāju – līdz līguma noslēgšanai;

• apņemas, ja tiek atzīts par uzvarētāju, slēgt iepirkuma līgumu;

• sniedzis patiesas ziņas.

6.2. Ārvalstīs reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām. Par Latvijas Republikā reģistrēto Pretendentu reģistrāciju informācija tiks iegūta publiski pieejamā datu bāzē.

6.3. Informācija par Pretendenta pieredzi iepirkuma priekšmetā noteiktā darba veikšanā iepriekšējo 3 (trīs) gadu laikā (Apliecinājuma par pieredzi forma – Pielikums Nr.3).

6.4. Pretendenta tehniskais piedāvājums (Tehniskā piedāvājuma forma – Pielikums Nr.4), pievienojot darba uzdevuma izpildes aprakstu brīvā formā. Piedāvājums jāsagatavo un jāiesniedz saskaņā ar Tehnisko specifikāciju.

**7. Piedāvājuma noformēšana:**

7.1. Piedāvājumam pilnībā jāatbilst tehniskajā specifikācijā (Pielikums Nr.1) izvirzītajām prasībām. Piedāvājuma variantus iesniegt nedrīkst. Piedāvājums jāsagatavo saskaņā ar pievienoto Pieteikuma un finanšu piedāvājuma formu (Pielikums Nr.2), Apliecinājuma par pieredzi formu (Pielikums Nr.3) un Tehniskā piedāvājuma formu (Pielikums Nr.4).

7.2. Piedāvājumu, kā arī aizpildītos pielikumus paraksta Pretendenta pārstāvis. Ja piedāvājumu paraksta persona, kurai nav likumiskās pārstāvības tiesības, piedāvājumam tiek pievienota pilnvara pārstāvēt Pretendentu.

7.3. Piedāvājums sastāv no piedāvājuma un tam pievienotiem 6.punktā noteiktajiem dokumentiem.

7.4. Visiem dokumentiem jābūt noformētiem tā, lai tiem būtu juridisks spēks saskaņā ar Dokumentu juridiskā spēka likumu un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.

7.5. Piedāvājumu jāiesniedz elektroniskā formā, parakstītu ar drošu elektronisko parakstu, kas satur laika zīmogu.

7.6. Ja Pretendents iesniedz dokumentu kopijas, tās jāapliecina spēkā esošajos normatīvajos aktos noteiktajā kārtībā.

7.7. Iesniegtie piedāvājumi ir Pasūtītāja īpašums, un tie netiek atdoti atpakaļ Pretendentiem, izņemot gadījumus, kad Pretendents atsauc savu piedāvājumu, iesniedz grozījumus, vai piedāvājums tiek saņemts pēc Instrukcijas pretendentiem 4.4.punktā minētā termiņa beigām.

**8. Piedāvājuma līgumcena un samaksa:**

8.1. Finanšu piedāvājumam jābūt izteiktam *euro*, ietverot visus spēkā esošajos normatīvajos aktos paredzētos nodokļus, nodevas, izņemot pievienotās vērtības nodokli, vienlaikus atsevišķi norādot piedāvājuma cenu bez PVN, kā arī piedāvājuma cenu ar PVN.

8.2. Piedāvājuma līgumcenā jāiekļauj visas izmaksas, kas Pretendentam rodas, sniedzot pakalpojumu, un visi valsts un pašvaldību noteiktie nodokļi un nodevas, izņemot pievienotās vērtības nodoklis. Papildus izmaksas līguma darbības laikā netiks pieļautas.

# 8.3. Samaksa par Darbu tiek veikta 15 (piecpadsmit) darbdienu laikā, pārskaitot atlīdzības summu uz Izpildītāja rēķinā norādīto bankas kontu pēc Darba izpildes, Darba nodošanas un pieņemšanas akta abpusējas parakstīšanas un rēķina saņemšanas.

**9. Informācijas sniegšana:**

Visi jautājumi par iepirkumu līdz piedāvājumu iesniegšanas termiņa beigām adresējami Iepirkuma komisijai uz e-pastu: info@possessor.gov.lv.

**10. Piedāvājumu vērtēšana un izvēles kritērijs:**

10.1. Vērtēšana notiek secīgi šādos posmos:

10.1.1. Pretendenta piedāvājuma noformējuma atbilstības Instrukcijas pretendentiem prasībām pārbaude; Ja Iepirkuma komisija vērtēšanas procesā konstatēs tādu piedāvājuma neatbilstību noformējuma prasībām, kura var ietekmēt turpmāko lēmumu pieņemšanu attiecībā uz Pretendentu, Iepirkuma komisija var pieņemt lēmumu par piedāvājuma tālāku nevērtēšanu;

10.1.1.2. Pretendentu un piedāvājumu atbilstības atlases prasībām pārbaude;

10.1.1.3. tehnisko piedāvājumu atbilstības pārbaude;

10.1.1.4. finanšu piedāvājumu pārbaude;

10.1.1.5. saimnieciski izdevīgākā piedāvājuma izvēle, kur kritērijs ir viszemākā piedāvātā kopējā līgumcena.

10.2. Pretendenti, kuri ir izturējuši iepriekšējā posma vērtēšanu, piedalās nākamā posma vērtēšanā.

10.3. Komisija izslēdz Pretendentu no tālākās dalības iepirkuma procedūrā jebkurā no vērtēšanas posmiem gadījumos, ja Pretendents:

10.3.1. neatbilst šajā Instrukcijā pretendentiem norādītajiem atlases kritērijiem (Instrukcijas pretendentiem 5.punkts);

10.3.2. norādījis nepatiesas ziņas;

10.3.3. nav sniedzis ziņas par atbilstību minētajiem kritērijiem (nav iesniedzis visus 6.punktā norādītos dokumentus vai prasīto informāciju);

10.3.4. nav norādījis visas izmaksas;

10.3.5. piedāvājums neatbilst normatīvajos aktos un Instrukcijā pretendentiem norādītajām prasībām;

10.3.6. Pretendenta piedāvājums ir ar nepamatoti zemu cenu.

10.4. Piedāvājuma izvēles kritērijs:

10.4.1. Iepirkumu komisija no iepirkuma prasībām atbilstošajiem piedāvājumiem izvēlēsies saimnieciski izdevīgāko piedāvājumu ar zemāko kopējo līgumcenu;

10.4.2. gadījumā, ja vairāki Pretendenti būs iesnieguši piedāvājumus ar vienādu cenu, kura atzīstama par zemāko, Iepirkuma komisija līguma slēgšanas tiesības piešķirs tam Pretendentam, kurš piedāvājumu būs iesniedzis pirmais.

10.5. Ja izraudzītais Pretendents atsakās slēgt iepirkuma līgumu, Iepirkuma komisija ir tiesīga izvēlēties nākamo piedāvājumu ar viszemāko cenu. Ja arī nākamais izraudzītais Pretendents atsakās slēgt iepirkuma līgumu, Iepirkuma komisija pieņem lēmumu izbeigt iepirkuma procedūru, neizvēloties nevienu piedāvājumu.

**11. Lēmums par iepirkuma procedūras izbeigšanu vai pārtraukšanu:**

Iepirkuma komisija var pieņemt lēmumu par iepirkuma procedūras izbeigšanu bez rezultātiem vai pārtraukšanu, ja tam ir objektīvs pamatojums.

**12. Iepirkumu komisijas un pretendentu tiesības:**

12.1. Iepirkuma komisijai ir tiesības:

12.1.1. pieprasīt, lai Pretendents izskaidro piedāvājumā ietverto informāciju un dokumentus, ja tas nepieciešams piedāvājuma noformējuma pārbaudei, Pretendentu atlasei, kā arī piedāvājuma vērtēšanai;

12.1.2. pārbaudīt Pretendenta sniegto ziņu patiesumu, kā arī pieprasīt informāciju no kompetentām valsts iestādēm;

12.1.3. noraidīt visus piedāvājumus, kas neatbilst iepirkuma prasībām;

12.1.4. labot aritmētiskās kļūdas Pretendenta finanšu piedāvājumā, informējot par to Pretendentu.

12.2. Pretendentam ir tiesības:

12.2.1. pieprasīt iepirkuma komisijai papildu informāciju par iepirkumu, iesniedzot rakstisku pieprasījumu;

12.2.2. pirms piedāvājuma iesniegšanas termiņa beigām grozīt vai atsaukt iesniegto piedāvājumu.

**13. Iepirkuma līguma slēgšana un līgumiskie nosacījumi**

Pasūtītājs slēgs iepirkuma līgumu ar izraudzīto Pretendentu, pamatojoties uz Pretendenta piedāvājumu, un saskaņā ar iepirkuma tehniskās specifikācijas noteikumiem.

Instrukcijai pretendentiem ir šādi pielikumi:

Nr.1. – Tehniskā specifikācija un tehniskais projekts;

Nr.2. – Pieteikuma un finanšu piedāvājuma forma dalībai iepirkuma procedūrā;

Nr.3. – Pieredzes apraksta forma;

Nr.4. – Tehniskā piedāvājuma forma.

**1.pielikums**

**Nr.POSSESSOR/2021/87**

### **TEHNISKĀ SPECIFIKĀCIJA**

**“SIA “Publisko aktīvu pārvaldītājs “****Possessor” valdes locekļu amatu kandidātu novērtēšanas pakalpojumi”**

**Iepirkuma identifikācijas Nr.POSSESSOR/2021/87**

**1. Pamatojums:**

Ekonomikas ministrija ir izsludinājusi konkursu uz trīs SIA “Publisko aktīvu pārvaldītājs Possessor” (turpmāk – Possessor) valdes locekļu amatiem un saskaņā ar 2020.gada 7.janvāra Ministru kabineta noteikumos Nr.20 “Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai” minēto par personāla atlases konsultanta pienākumiem nominācijas procesā un ar to izpildi saistīto izdevumu segšanas kārtību, plānots piesaistīt personāla atlases kompāniju, kuras uzdevumi būtu veikt ne vairāk kā 9 (deviņu) kandidātu padziļinātu kompetenču izvērtēšanu, atsauksmju iegūšanu par tiem, kā arī kandidātu reputācijas un iespējamo interešu konfliktu risku izskatīšanu.

**2. Darba uzdevums:**

2.1. Iegūt atsauksmes par Possessor valdes locekļu amatu fināla kandidātiem un veikt fināla kandidātu padziļinātu kompetenču vērtēšanu, izskatīt kandidātu reputāciju, izvērtēt potenciālus interešu konflikta riskus un normatīvajos aktos noteiktos amatu savienošanas ierobežojumus, apkopot atsauksmes par kandidātiem, sniegt pamatotus priekšlikumus komisijai par atbilstošākajiem kandidātiem Possessor valdes locekļu amatiem.

2.2. Personāla atlases kompānijai, ņemot vērā veikto kompetenču novērtēšanu, iesniegt pārskatu par kandidātu kompetenču novērtēšanu, atsauksmēm un pārskatu par kandidātu personības novērtēšanu, sniedzot novērtējumu par katru kandidātu un veicot salīdzinājumu par kandidātiem, un prezentēt to nominācijas komisijai.

2.3. Pārskatā par katru kandidātu ietvert:

2.3.1. detalizētu raksturojumu, kompetenču novērtējumu un rakstisku argumentētu kopsavilkumu, ņemot vērā valdes locekļu amata kandidātiem izvirzītās prasības;

2.3.2. informāciju par reputāciju, potenciālajiem interešu konflikta riskiem un normatīvajos aktos noteiktajiem amatu savienošanas ierobežojumiem;

2.3.3. apkopotu informāciju, kas iegūta par kandidātiem no atsauksmju sniedzējiem, akcentējot būtiskākos konstatējumus.

2.4. Amatu kandidātiem novērtējamās kompetences saskaņā ar 2020.gada 7.janvāra Ministru kabineta noteikumos Nr.20 “Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai” noteikto:

2.4.1. lēmumu pieņemšana un atbildība (būtiskā kompetence);

2.4.2. orientācija uz rezultātu sasniegšanu (būtiskā kompetence);

2.4.3. plānošana un organizēšana (būtiskā kompetence);

2.4.4. komandas vadīšana;

2.4.5. pārmaiņu vadīšana;

2.4.6. pozitīvu attiecību veidošana un uzturēšana.

2.5. Paredzamais novērtējamo kandidātu skaits:katrā no3 (trīs) darbības jomām ne vairāk kā 3 (trīs) labākie kandidāti.

**3. Pakalpojumu izpildes nosacījumi:**

* 1. Pakalpojumu izpildes termiņš – 3 (trīs) nedēļu laikā no Nominācijas komisijas uzdevuma saņemšanas**.**
	2. Ja Pakalpojuma izpildē tiek piesaistīts apakšuzņēmējs, tad pretendentam ir pienākums par to rakstveidā informēt Possessor, norādot personas vārdu, uzvārdu/nosaukumu, personas kodu/reģistrācijas numuru, adresi, kontaktus.
	3. Sniedzot pakalpojumu, pretendents apņemas izmantot visas savā rīcībā esošās un nepieciešamās zināšanas, rūpību un nopietnu attieksmi pret darbu, kā arī visas iespējas, lai sniegtu pakalpojumu saskaņā ar vispāratzītiem profesionālajiem standartiem.
	4. Pretendents apņemas ievērot pilnīgu konfidencialitāti par jautājumiem, kas saistīti ar pakalpojuma sniegšanu, bez abpusējas vienošanās nenodot nekādus dokumentus vai informāciju trešajām personām.
	5. Pirms nodošanas – pieņemšanas akta parakstīšanas par Pakalpojuma izpildi Possessor ir tiesības prasīt papildinājumus un paskaidrojumus par sniegto Pakalpojumu.

Pielikumā: “SIA “Publisko aktīvu pārvaldītājs Possessor” valdes locekļu amata kandidātiem izvirzītās prasības.

**SIA “Publisko aktīvu pārvaldītājs Possessor” valdes locekļu amata kandidātiem izvirzītās prasības:**

**Obligātās prasības attiecībā uz izglītību, valodu un pieredzi:**

* vismaz triju gadu pieredze pēdējo 10 (desmit) gadu laikā valdes loceklim līdzvērtīgā vadošā amatā, kas nodrošina kompetences un zināšanas, kuras nepieciešamas, lai profesionāli pildītu SIA “Publisko aktīvu pārvaldītājs Possessor” valdes locekļa pienākumus;
* valsts valodas prasmes C1 līmenī (atbilstoši Ministru kabineta 2009.gada 7.jūlija noteikumiem Nr. 733 "Noteikumi par valsts valodas zināšanu apjomu, valsts valodas prasmes pārbaudes kārtību un valsts nodevu par valsts valodas prasmes pārbaudi");

***Valdes loceklim*** ***biznesa attīstības un privatizācijas jomā***:

* akadēmiskā augstākā vai otrā līmeņa profesionālā augstākā izglītība tiesību zinātnē vai uzņēmējdarbības vadībā;
* pieredze pēdējo 10 (desmit) gadu laikā privatizācijas jautājumu un publisko iepirkumu jomā.

***Valdes loceklim finanšu jautājumu jomā:***

* akadēmiskā augstākā vai otrā līmeņa profesionālā augstākā izglītība finansēs, ekonomikā vai uzņēmējdarbības vadībā;
* pieredze pēdējo 10 (desmit) gadu laikā finanšu jautājumu jomā.

***Valdes loceklim*** ***valsts kapitāla daļu un kapitālsabiedrību pārvaldības un korporatīvās pārvaldības jomā***:

* akadēmiskā augstākā vai otrā līmeņa profesionālā augstākā izglītība ekonomikā vai uzņēmējdarbības vadībā vai tiesību zinātnē;
* pieredze pēdējo 10 (desmit) gadu laikā valsts kapitāla daļu vai valsts kapitālsabiedrību pārvaldības jomā.

**Papildus prasības attiecībā uz pieredzi atbilstoši valdes locekļa darbības jomai:**

***Valdes loceklim biznesa attīstības un privatizācijas jomā:***

* pieredze kapitālsabiedrības vidēja termiņa darbības stratēģijas izstrādē;
* pieredze pārmaiņu vadīšanā;
* pieredze sadarbībā ar valsts iestādēm vai starptautiskajām organizācijām vai uzņēmumiem;
* pieredze valsts deleģēto funkciju izpildē.

***Valdes loceklim finanšu jautājumu jomā:***

* iegūts CFA vai FCCA sertifikāts;
* pieredze finanšu plānu izstrādē un ieviešanā;
* pieredze darbā ar investīciju projektiem;
* pieredze sadarbībā ar valsts iestādēm vai starptautiskajām organizācijām vai uzņēmumiem;
* praktiskā pieredze pārmaiņu vadīšanā;
* praktiskā pieredze finanšu resursu piesaistē;
* pieredze kapitālsabiedrības vidēja termiņa darbības stratēģijas izstrādē.

***Valdes loceklim valsts kapitāla daļu un kapitālsabiedrību pārvaldības un korporatīvās pārvaldības jomā:***

* pieredze korporatīvās pārvaldības dokumentācijas izstrādē;
* pieredze sadarbībā ar valsts iestādēm vai starptautiskajām organizācijām vai uzņēmumiem;
* pieredze pārmaiņu vadīšanā;
* pieredze juridisko dokumentu sagatavošanā un normatīvo aktu izstrādē;
* pieredze cilvēkresursu atlasē;
* pieredze kapitālsabiedrības vidēja termiņa darbības stratēģijas izstrādē.

***Nepieciešamās zināšanas, prasmes un izpratne:***

* izpratne par valsts kapitālsabiedrību darbību un korporatīvo pārvaldību;
* izpratne par SIA “Publisko aktīvu pārvaldītājs Possessor” darbības jomām;
* stratēģiskais redzējums par SIA “Publisko aktīvu pārvaldītājs Possessor” attīstību;
* izpratne par kapitālsabiedrības vidējā termiņa darbības stratēģijas izstrādi;
* izpratne biznesa vadības jautājumos;
* prasmes prezentēt, argumentēt, pārliecināt, veidot konstruktīvu diskusiju;
* vēlama pieredze darbā biržā kotētā vai starptautiskā uzņēmumā vismaz viens gads
* vēlamas angļu valodas zināšanas ne zemāk par B2 līmeni;
* izpratne privatizācijas jautājumos;
* izpratne publisko iepirkumu jautājumu jomā;
* līderības prasmes.

***Amatu kandidātiem novērtējamās kompetences*** (saskaņā ar [Ministru kabineta 2020. gada 7. janvāra noteikumu Nr. 20 "Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai"](https://likumi.lv/ta/id/312171-valdes-un-padomes-loceklu-nominesanas-kartiba-kapitalsabiedribas-kuras-kapitala-dalas-pieder-valstij-vai-atvasinatai-publiskai-...):

* lēmumu pieņemšana un atbildība (būtiskā kompetence);
* orientācija uz rezultātu sasniegšanu (būtiskā kompetence);
* plānošana un organizēšana (būtiskā kompetence);
* komandas vadīšana;
* pārmaiņu vadīšana;
* pozitīvu attiecību veidošana un uzturēšana.

**Kandidātiem piemērojamie īpašie nosacījumi:**

* nevainojama reputācija (valdes locekļa kandidāts ir uzskatāms par personu ar nevainojamu reputāciju, ja nav pierādījumu, kas liecinātu par pretējo, un nav iemesla pamatotām šaubām par personas nevainojamu reputāciju);
* atbilstība [Publiskas personas kapitāla daļu un kapitālsabiedrību pārvaldības likuma](https://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums) 31.panta ceturtās daļas prasībām;
* valdes locekļa amatam piemērojams valsts amatpersonas statuss, noteiktie ierobežojumi un atbilstība likuma [“Par interešu konflikta novēršanu valsts amatpersonas darbībā”](https://likumi.lv/doc.php?id=61913) prasībām;
* atbilstība likuma "Par valsts noslēpumu" 9.panta prasībām.

**2.pielikums**

**Nr.POSSESSOR/2021/87**

**PIETEIKUMA UN FINANŠU PIEDĀVĀJUMA FORMA**

**“SIA “Publisko aktīvu pārvaldītājs “Possessor” valdes locekļu amatu kandidātu novērtēšanas pakalpojumi”**

**Iepirkuma identifikācijas Nr.POSSESSOR/2021/87**

**1. IESNIEDZA**

|  |  |
| --- | --- |
| **Pretendenta nosaukums** | **Rekvizīti** |
|  |  |

**2. KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālr. / Fax** |  |
| **e-pasta adrese** |  |

**3. PIEDĀVĀJUMS**

Piedāvājam veikt SIA “Publisko aktīvu pārvaldītājs “Possessor” valdes locekļu amatu kandidātu novērtēšanu, saskaņā ar šīs Aptaujas nosacījumiem:

* 1. Mūsu piedāvājums:

|  |  |
| --- | --- |
| **Pakalpojums** | **Kopējā līgumcena****EUR bez PVN** |
| **SIA “Publisko aktīvu pārvaldītājs “Possessor” valdes locekļu amatu kandidātu novērtēšana (9 (deviņu) kandidātu) saskaņā ar Tehniskās specifikācijas prasībām** |  |
| **KOPĀ:** |  |
| **PVN 21%:** |  |
| **KOPĀ EUR ar PVN:** |  |

|  |  |
| --- | --- |
| **Pakalpojums**  | **Līgumcena** **EUR bez PVN** |
| **1 (viena) amata kandidāta novērtēšana** |  |

* 1. Piedāvājumā ir iekļautas visas Tehniskajā specifikācijā noteiktās ar darbu izpildi saistītās izmaksas, kā arī visas ar to netieši saistītās izmaksas, ieskaitot neparedzēto darbu izmaksas.
	2. Ja iesniegtais piedāvājums tiks pieņemts, apņemamies nodrošināt Tehniskajā specifikācijā noteikto prasību ievērošanu un izpildi un slēgt iepirkuma līgumu.
	3. Apliecinām, ka:

3.4.1. nav tādu apstākļu, kuri liegtu piedalīties iepirkuma procedūrā un ievērot visas iepirkuma prasības;

3.4.2. nekādā veidā neesam ieinteresēti nevienā citā piedāvājumā, kas iesniegts šajā iepirkuma procedūrā;

3.4.3. varam nodrošināt visus nepieciešamos resursus Tehniskajā specifikācijā minēto darbu izpildei;

3.4.4. piekrītam personas datu apstrādei Iepirkuma veikšanai un Iepirkuma dokumentu glabāšanai;

3.4.5. no Pasūtītāja saņemtie personas dati tiks apstrādāti saskaņā ar piemērojamajiem ārējiem normatīvajiem aktiem, kas regulē personas datu apstrādi un aizsardzību;

3.4.6. visas iesniegtās ziņas ir patiesas.

Pretendents vai Pretendenta pārstāvis:

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

**3.pielikums**

**Nr.POSSESSOR/2021/87**

**Apliecinājums par pieredzi**

**“SIA “Publisko aktīvu pārvaldītājs “Possessor” valdes locekļu amatu kandidātu novērtēšanas pakalpojumi”**

**Iepirkuma identifikācijas Nr.POSSESSOR/2021/87**

Pretendents (*nosaukums*) apliecina pieredzi Tehniskajā specifikācijā noteikto pakalpojumu sniegšanā par tā iepriekšējos 3 (trīs) gados līdz piedāvājuma iesniegšanas dienai sniegtajiem pakalpojumiem:

|  |  |  |  |
| --- | --- | --- | --- |
| Nr. | **Pieredze**(pakalpojumu apraksts, t.sk. izmantotā metodoloģija, pakalpojumu sniegšanas laiks)  | **Pakalpojuma saņēmējs** (organizācijas nosaukums) | **Kontaktinformācija atsauksmēm** (vārds, uzvārds, ieņemamais amats, tālrunis) |
| 1. |  |  |  |
| 2. |  |  |  |
| 3. |  |  |  |

Pretendents vai Pretendenta pārstāvis:

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

**4.pielikums**

**Nr.POSSESSOR/2021/87**

**TEHNISKĀ PIEDĀVĀJUMA FORMA**

**“SIA “Publisko aktīvu pārvaldītājs “Possessor” valdes locekļu amatu kandidātu novērtēšanas pakalpojumi”**

**Iepirkuma identifikācijas Nr.POSSESSOR/2021/87**

SIA “Publisko aktīvu pārvaldītājs “Possessor” valdes locekļu amatu kandidātu novērtēšana saskaņā ar tehnisko specifikāciju (1.pielikums).

|  |  |  |
| --- | --- | --- |
| **N.p.k.** | **Tehniskās prasības** | **Pretendenta piedāvājums** |
| 1. | Ekonomikas ministrija ir izsludinājusi konkursu uz trīs SIA “Publisko aktīvu pārvaldītājs Possessor” (turpmāk – Possessor) valdes locekļu amatiem un saskaņā ar 2020.gada 7.janvāra Ministru kabineta noteikumos Nr.20 “Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai” minēto par personāla atlases konsultanta pienākumiem nominācijas procesā un ar to izpildi saistīto izdevumu segšanas kārtību, plānots piesaistīt personāla atlases kompāniju, kuras uzdevumi būtu veikt ne vairāk kā 9 (deviņu) kandidātu padziļinātu kompetenču izvērtēšanu, atsauksmju iegūšanu par tiem, kā arī kandidātu reputācijas un iespējamo interešu konfliktu risku izskatīšanu. |  |
| 2. | **Darba uzdevums:** |  |
| 2.1. | Iegūt atsauksmes par Possessor valdes locekļu amatu fināla kandidātiem un veikt fināla kandidātu padziļinātu kompetenču vērtēšanu, izskatīt kandidātu reputāciju, izvērtēt potenciālus interešu konflikta riskus un normatīvajos aktos noteiktos amatu savienošanas ierobežojumus, apkopot atsauksmes par kandidātiem, sniegt pamatotus priekšlikumus komisijai par atbilstošākajiem kandidātiem Possessor valdes locekļu amatiem. |  |
| 2.2. | Personāla atlases kompānijai, ņemot vērā veikto kompetenču novērtēšanu, iesniegt pārskatu par kandidātu kompetenču novērtēšanu, atsauksmēm un pārskatu par kandidātu personības novērtēšanu, sniedzot novērtējumu par katru kandidātu un veicot salīdzinājumu par kandidātiem, un prezentēt to nominācijas komisijai. |  |
| 2.3. | Pārskatā par katru kandidātu ietvert:2.3.1. detalizētu raksturojumu, kompetenču novērtējumu un rakstisku argumentētu kopsavilkumu, ņemot vērā valdes locekļu amata kandidātiem izvirzītās prasības;2.3.2. informāciju par reputāciju, potenciālajiem interešu konflikta riskiem un normatīvajos aktos noteiktajiem amatu savienošanas ierobežojumiem;2.3.3. apkopotu informāciju, kas iegūta par kandidātiem no atsauksmju sniedzējiem, akcentējot būtiskākos konstatējumus. |  |
| 2.4. | Amatu kandidātiem novērtējamās kompetences saskaņā ar 2020.gada 7.janvāra Ministru kabineta noteikumos Nr.20 “Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai” noteikto:2.4.1. lēmumu pieņemšana un atbildība (būtiskā kompetence);2.4.2. orientācija uz rezultātu sasniegšanu (būtiskā kompetence);2.4.3. plānošana un organizēšana (būtiskā kompetence);2.4.4. komandas vadīšana;2.4.5. pārmaiņu vadīšana;2.4.6. pozitīvu attiecību veidošana un uzturēšana. |  |
| 2.5. | Paredzamais novērtējamo kandidātu skaits:katrā no3 (trīs) darbības jomām ne vairāk kā 3 (trīs) labākie kandidāti. |  |
| 3. | **Pakalpojumu izpildes nosacījumi:** |  |
| 3.1. | Pakalpojumu izpildes termiņš – 3 (trīs) nedēļu laikā no Nominācijas komisijas uzdevuma saņemšanas**.** |  |
| 3.2. | Ja Pakalpojuma izpildē tiek piesaistīts apakšuzņēmējs, tad pretendentam ir pienākums par to rakstveidā informēt Possessor, norādot personas vārdu, uzvārdu/nosaukumu, personas kodu/reģistrācijas numuru, adresi, kontaktus. |  |
| 3.3. | Sniedzot pakalpojumu, pretendents apņemas izmantot visas savā rīcībā esošās un nepieciešamās zināšanas, rūpību un nopietnu attieksmi pret darbu, kā arī visas iespējas, lai sniegtu pakalpojumu saskaņā ar vispāratzītiem profesionālajiem standartiem. |  |
| 3.4. | Pretendents apņemas ievērot pilnīgu konfidencialitāti par jautājumiem, kas saistīti ar pakalpojuma sniegšanu, bez abpusējas vienošanās nenodot nekādus dokumentus vai informāciju trešajām personām. |  |
| 3.5. | Pirms nodošanas – pieņemšanas akta parakstīšanas par Pakalpojuma izpildi Possessor ir tiesības prasīt papildinājumus un paskaidrojumus par sniegto Pakalpojumu. |  |

**Pielikumā:** darba uzdevuma izpildes apraksts (ietvertais darba saturs un metožu apraksts) brīvā formā.

Pretendents vai Pretendenta pārstāvis:

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |